OpenLLM-France/wikimedia huggingface dataset:
# Ferrosilita

* No s'ha de confondre amb la ferroselita.
La ferrosilita és un mineral de la classe dels silicats, que pertany al grup de l'ortopiroxè. Hipotèticament va ser anomenat per Henry Stevens Washington l'any 1903. El nom va ser emprat per a anomenar el material natural el 1935 per Norman L. Bowen. és un dimorf de la clinoferrosilita i forma part de la sèrie enstatita-ferrosilita. Alguns sinònims són eulita, eulisita, ferrohiperstena O-ferrosilita o ortoferrosilita.

## Classificació

Tant en la classificació de Nickel-Strunz com en la de Dana apareix com a inosilicat, formant part dels grups 9.DA.05 i 65.1.2.2 respectivament.

## Característiques

La ferrosilita és un silicat de fórmula química FeSiO₃. Cristal·litza en el sistema ortoròmbic. La seva duresa a l'escala de Mohs és 5 a 6. Pot presentar impureses de calci, sodi, potassi, alumini, cobalt, níquel, manganès, titani i/o crom.

## Formació i jaciments

Es troba en roques ígnies bàsiques i ultrabàsiques.

## Referències

* 1 2 3 4 5 «Ferrosilite» (en anglès). Mindat. [Consulta: 7 novembre 2015].

## Bibliografia

* Bowen, N.L. (1935), Ferrosilite as a natural mineral: American Journal of Science, 5th. Series: 30: 481.
* Bass, J.D. ad Weidner, D.J. (1984) Elasticity of single-crystal orthoferrosilite. Journal of Geophysical Research: 89: 4359-4371.
* Hugh-Jones, D.A., Sharp, T., Angel, R.J., and Woodland, A. (1996) The transition of orthoferrosilite to high-pressure C2/c clinoferrosilite at ambient temperature. European Journal of Mineralogy: 8: 1337-1345.
* Tarantino, S.C., Domeneghetti, M.C., Carpenter, M.A., Shaw, C.J.S., and Tazzoli, V. (2002a) Mixing properties of the enstatite-ferrosilite solid solution: I. A macroscopic perspective. European Journal of Mineralogy: 14: 525-536.
* Tarantino, S.C., Boffa Ballaran, T., Carpenter, M.A., Domeneghetti, M.C., and Tazzoli, V. (2002b) Mixing properties of the enstatite-ferrosilite solid solution: II A microscopic perspective. European Journal of Mineralogy: 14: 537-547.
# Bubú xiulador

El bubú xiulador (Telophorus zeylonus) és un ocell de la família dels malaconòtids (Malaconotidae).

## Hàbitat i distribució

Habita zones arbustives i ciutats a l'oest i sud-oest d'Angola, Namíbia i sud de Botswana, est de Zimbabwe i sud de Moçambic i Sud-àfrica.

## Referències

* ↑ «Bubú xiulador». Cercaterm. TERMCAT, Centre de Terminologia. Rev. 10/05/2023(català)
# Rineloricaria osvaldoi

Rineloricaria osvaldoi és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 16,8 cm de longitud total.

## Distribució geogràfica

Es troba al Brasil.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fichberg, I. & Chamon, C.C. 2008. Rineloricaria osvaldoi (Siluriformes: Loricariidae): a new species of armored catfish from rio Vermelho, Araguaia basin, Brazil. Neotropical Ichthyology, 6 (3): 347-354.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Shuster

Shuster és el nom dels següents personatges:
# Stupné

Stupné és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1416.
# Vicenta García Moreno

Vicenta García Moreno (Canillas (Madrid), 1915 - Pierrefitte-Nestalas (Alts Pirineus, França 2002) fou una militant del PSOE antifranquista i sindicalista i exiliada espanyola. Filla de Vicente García García (nascut a Acebeda, Madrid, el 1875) i de Juliana Moreno Ruiz (originària de la mateixa vila el 1881). En acabar la Guerra Civil espanyola fou condemnada a trenta anys de presó en un Consell de Guerra sumaríssim, sota l'acusació d'adhesió a la rebel·lió militar (1943). Després de passar per les presons de Ventas (Madrid) i la central de dones de Segòvia obtingué la llibertat definitiva el 1947. Casada amb Rafael Mota Ortega, natural d'Alcalá de Henares (nascut el 1905), afiliat al Partit Socialista Obrer Espanyol i a la Unió General de Treballadors, policia i tinent d'alcalde de l'Ajuntament de Canillas durant la guerra. Fou sotmès a judici sumaríssim, acusat d'haver tingut un paper destacat en la violència a la rereguarda republicana, condemnat a mort i executat en companyia del seu germà el 1944. Vicenta García Moreno, exiliada a França després del seu alliberament, va contraure segones núpcies el 1950 amb Juan Recio Carrasco (Santa Cruz de Retamar, Toledo, 1919-1959), exiliat que treballà per a la Société des Phosphats Tunisiens. S'establí al municipi de Pierrefitte-Nestalas i obtingué la condició de refugiada política.
El seu fons personal es conserva a l'Arxiu Nacional de Catalunya. El fons integra la documentació aplegada i produïda per Vicenta García Moreno com a resultat de la seva activitat personal, així com de diversos membres de la seva família. Hi conserva correspondència des de la presó i els certificats d'indult i alliberament, així com la carta de refugiada rebuda de l'Oficina francesa de protecció dels refugiats i apàtrides. Inclou també documentació dels seus dos marits: certificats del Judici Sumaríssim i de l'execució de Rafael Mota Ortega i cartes de refugiat i permís de treball de Juan Recio Carrasco. Finalment, aplega la documentació legal de l'exili dels seus pares i la carta d'identitat d'oficial de la resistència francesa del seu germà Félix. El fons facilita una aproximació a les peripècies personals i familiars d'una experiència particular de la repressió i l'exili republicà.

## Referències

* ↑ «Vicenta Garcia Morena». Arxiu Nacional de Catalunya. [Consulta: juliol 2013].

## Enllaços externs

* Vicenta García Moreno (AGE) a l'Arxiu Nacional de Catalunya.
# Felix Krahnstöver

Felix Krahnstöver (Peine, 14 d'octubre de 1948) és un ex-pilot de trial alemany que destacà en competicions europees durant la dècada de 1970 com a oficial de Montesa, havent guanyat 10 Campionats d'Alemanya i nombroses proves internacionals. Durant la seva etapa d'activitat, era prou conegut dins el món del trial per la seva alçada, ja que fa prop de dos metres d'alt.
El 1977 fitxà per l'austríaca KTM i durant dues temporades fou el provador del prototipus de trial de la marca, sense gaire bons resultats, tornant a Montesa després d'aquesta etapa. Finalment, KTM no comercialitzà mai el seu model de trial. Actualment, Krahnstöver és l'importador de Bicicletes Monty a Alemanya, tasca que inicià tot just acabada de crear l'empresa pel seu amic Pere Pi el 1983.

## Palmarès

| Any | Motocicleta | C. del Món | C. d'Alemanya |
| 1969 | Zündapp | - | ? |
| 1970 | Zündapp | - | 1r |
| 1971 | Montesa | 28è | ? |
| 1972 | Montesa | 28è | ? |
| 1973 | Montesa | - | 1r |
| 1974 | Montesa | - | 1r |
| 1975 | Montesa | 22è | 1r |
| 1976 | Montesa | 17è | 1r |
| 1977 | Montesa/KTM | - | 1r |
| 1978 | KTM | 23è | 1r |
| 1979 | Montesa | 25è | 1r |
| 1980 | Montesa | - | 1r |
| 1981 | Montesa | - | 1r |
| 1982 | Montesa | - | ? |
| 1983 | Montesa | - | ? |
| Total títols | Total títols | 0 | 10 |

### Notes

* ↑ Fins al 1974 el Campionat era d'Europa, i a partir de 1975 va passar a anomenar-se Campionat del Món
* ↑ Al total de títols s'hi compten tots els campionats estatals o internacionals guanyats

## Referències

* ↑ «The rider... Krahnstöver Felix» (en anglès). trialonline.org. [Consulta: 15 desembre 2021].
* ↑ «Felix Krahnstöver und Pere Pi» (en alemany). gernot-menke.de. [Consulta: 15 desembre 2021].
* ↑ Pi, Pere. «151. La internacionalització de Monty». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 207-208. ISBN 9788461590353.

## Enllaços externs

* Imatge de Felix Krahnstöver amb la Montesa Cota 247 cap a 1973
# Rochester (Nou Hampshire)

Rochester és una població dels Estats Units a l'estat de Nou Hampshire. Segons el cens del 2007 tenia 30.527 habitants.

## Demografia

Segons el cens del 2000, Rochester tenia 28.461 habitants, 11.434 habitatges, i 7.649 famílies. La densitat de població era de 243,4 habitants per km².
Dels 11.434 habitatges en un 32,8% hi vivien nens de menys de 18 anys, en un 50,9% hi vivien parelles casades, en un 11,4% dones solteres, i en un 33,1% no eren unitats familiars. En el 25,7% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,3% tenia menys de 18 anys, un 7,7% entre 18 i 24, un 31,5% entre 25 i 44, un 22,1% de 45 a 60 i un 13,5% 65 anys o més.
L'edat mediana era de 37 anys. Per cada 100 dones de 18 o més anys hi havia 90,3 homes.
La renda mediana per habitatge era de 40.596$ i la renda mediana per família de 47.324$. Els homes tenien una renda mediana de 34.290$ mentre que les dones 23.319$. La renda per capita de la població era de 18.859$. Entorn del 6,3% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rochester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Rochester». American Fact Finder. Oficina del Cens dels Estats Units, 12-01-2010.
# Rumex hymenosepalus

El Rumex hymenosepalus és una planta pertanyent a la flora nativa dels Estats Units i Mèxic. S'ha cultivat en el sud-oest dels Estats Units com una font de taní, per al seu ús en l'adobament de cuir. Els noms populars que se li donen són "canegra" i "rubarbo silvestre".

## Descripció

Li creixen fulles basals molt grans a principis de la primavera. Les flors s'agrupen en un alt i fornit peduncle, aquestes són minúscules verdoses/roges/grogues que són substitueixen per vistoses beines plenes de llavors de color rosa/roig/marró. Les fulles joves d'algunes espècies de Rumex són apetitoses al cuinar-les, donant lloc al "ruibarbre salvatge". Les fulles persisteixen durant l'estiu, però s'endureix amb l'edat.

## Taxonomia

El gènere Rumex va ser nomenat per Carl von Linné el 1753 i John Torrey va anomenar aquesta espècie el 1859. "Rumex" és el nom en llatí clàssic de la planta i "hymenosepalus" significa "sèpals membranosos".

## Bibliografia

* http://www.swcoloradowildflowers.com/Brown%20Green%20Enlarged%20Photo%20Pages/rumex%20hymenosepalus.htm
# Sejà (desambiguació)

Sejà és el nom dels següents personatges:
* Luci Eli Sejà, prefecte pretorià i favorit de Tiberi
* Luci Sejà, pretor el 32
# Sture Allén

Sture Allén (Göteborg, 31 de desembre de 1928) és un professor suec de lingüística computacional, actualment retirat. Va exercir a la Universitat de Göteborg. El 1980 va ser elegit per ocupar la cadira 3 de l'Acadèmia Sueca, de la qual va ser secretari permanent entre 1986 i 1999. També és membre de l'Acadèmia Noruega de la Ciència i les Lletres.

## Referències

* ↑ Arnald, Jan. «Chair no. 3 - Sture Allén». Svenska Akadmien. Arxivat de l'original el 26 de setembre 2009. [Consulta: 21 gener 2010].
* ↑ «Gruppe 5: Filologi og språkvitenskap» (en norwegian). Norwegian Academy of Science and Letters. [Consulta: 10 gener 2011].
# Umlaut del heavy metal

La umlaut del heavy metal és una mena de dièresi que s'afegeix en algunes ocasions als títols de discs o grups de heavy metal sense que tingui cap valor fonètic o raó ortogràfica. S'ha vist com una transgressió de l'ortografia comuna, en la línia de la K de certs grups anarquistes, un paral·lel del contingut de les lletres de les seves cançons i de l'estètica contracultural dels seus membres. També s'ha especulat que l'origen rau en l'intent d'assimilar aquesta cultura al món de l'antic gòtic.
Alguns exemples del seu ús es troben als noms de les formacions de Mägo de Oz, Motörhead o The Crüxshadows.

## Referències

* ↑ Garofalo, Rebee (1997). Rockin' Out: Popular Music in the USA. Allyn & Bacon
# Foli

«Foli» té aquests significats:
* Foli (full), full enquadernat
* In-folio
* Foli (baix cantant) (Cair, 1835 - Southport, 1898), cantant anglès
Viccionari
# Rochester (Indiana)

Rochester és una població dels Estats Units a l'estat d'Indiana. Segons el cens del 2000 tenia 6.414 habitants.

## Demografia

Segons el cens del 2000, Rochester tenia 6.414 habitants, 2.757 habitatges, i 1.734 famílies. La densitat de població era de 543,1 habitants/km².
Dels 2.757 habitatges en un 26,9% hi vivien nens de menys de 18 anys, en un 49,5% hi vivien parelles casades, en un 9,4% dones solteres, i en un 37,1% no eren unitats familiars. En el 32,2% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,6% tenia menys de 18 anys, un 7,8% entre 18 i 24, un 26,5% entre 25 i 44, un 22,3% de 45 a 60 i un 19,8% 65 anys o més.
L'edat mediana era de 40 anys. Per cada 100 dones de 18 o més anys hi havia 87,3 homes.
La renda mediana per habitatge era de 33.424$ i la renda mediana per família de 41.949$. Els homes tenien una renda mediana de 31.446$ mentre que les dones 20.796$. La renda per capita de la població era de 18.866$. Entorn del 7,8% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rochester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Rochester». American Fact Finder. Oficina del Cens dels Estats Units, 12-01-2010.
# Bubú ventreblanc

El bubú ventreblanc (Laniarius bicolor) és un ocell de la família dels malaconòtids (Malaconotidae).

## Hàbitat i distribució

Viu als manglars, vegetació de ribera i sotabosc, des del Camerun cap al sud a Gabon, Congo i República Democràtica del Congo fins al sud-oest d'Angola i, cap a l'est, a través del nord de Namíbia, nord de Botswana i nord de Zimbabwe fins al sud-oest de Zàmbia.

## Referències

* ↑ «Bubú ventreblanc». Cercaterm. TERMCAT, Centre de Terminologia. Rev. 10/05/2023(català)
# Roser Rius i Camps

Roser Rius i Camps (Barcelona, 1947) és una a il·lustradora i escriptora de literatura infantil. A la Universitat Autònoma de Barcelona va estudiar magisteri i es va especialitzar a l'Escola de Belles Arts de Barcelona en dibuix i pintura i en disseny gràfic a l'escola de Disseny EINA. Els seus llibres són característics per incloure activitats d'art plàstica per als infants.
És la petita d'onze germans. L'11 octubre de 1974 quan tenia 27 anys, militant de la Lliga Comunista Revolucionaria va ser arrestada a Madrid i va ser víctima de les tortures de Juan Antonio González Pacheco. El 2019 es va querellar amb cinc víctimes més contra Billy el Niño i altres membres de la policía secreta franquista, que van quedar impunes durant quasi mig segle.
A més de ser il·lustradora, també fa classes de plàstica i ha publicat alguns articles relacionats amb la relació entre la il·lustració i pedagogia. Ha fet alguns seminaris a l'Escola Professional de la Diputació de Barcelona. L'any 1984, va fundar l'Associació Professional d'il·lustradors de Madrid. És casada i té dues filles.
Una de les obres més conegudes és la seva col·lecció titulada Pequeña Tina.

## Obres destacades

* L'ocell daurat. Cruïlla, 2016 (El Vaixell de Vapor).
* Sant Jordi i el drac. Cruïlla, 2012.
* En Patufet. Baula, 2011 (Petits i Eixerits).
* En cap cap cap. Cadí, 2008 (Llegir és viure).
* La Rut és un belluguet. Cruïlla, 2007 (Dia a Dia).
* L'Ivan no deixa mai res. Cruïlla, 2006 (Dia a Dia).
* L'Andrea és un belluguet. Cruïlla, 2006 (Dia a Dia).
* Llegenda de la Marededéu de Núria. Brau, 2005.
* En Patufet. Susaeta, 2005 (Rondallari Català).
* El comte Arnau. Susaeta, 2005 (Rondallari Català).
* En Guillem ho vol tot. Cruïlla, 2005 (Dia a Dia).
* La Clara té una gran família. Cruïlla, 2005 (Dia a Dia).
* Les noies del blat de moro. Llibres a mida, 2004 (Contes del Món).

## Referències

* 1 2 «Roser Rius Camps» (en castellà). Fundació Santa María. [Consulta: 25 desembre 2019].
* ↑ Quiles, Mario Amorós. Argentina contra Franco: El gran desafío a la impunidad de la dictadura (en castellà). Madrid: Ediciones AKAL, 2014-04-02. ISBN 978-84-460-3979-2.
* ↑ TV3. «Roser Rius, víctima de Billy el Niño» (vídeo). Els Matins. CCMA, 11-07-2019. [Consulta: 25 desembre 2019].
* ↑ Baquero, Juan Miguel «Nueva querella contra Billy el Niño: "Me ató a un radiador y me golpeó durante horas"» (en castellà). El Diario, 04-07-2019.
* ↑ «Bibliografia: Roser Rius». Diccionari d'Autors. Consell Català del Llibre Infantil i Juvenil. [Consulta: 25 desembre 2019].

## Enllaços externs

* «Roser Rius». Diccionari d'Autors. Consell Català del Llibre Infantil i Juvenil.
# Stupid Love

Stupid Love és una cançó de Lady Gaga, publicada oficialment el dia 28 de febrer del 2020. És el primer avançament del sisè àlbum de l'artista estatunidenca, anomenat Chromatica. La cançó compta amb la producció de Tchami i Bloodpop, que també van co-compondre la cançó al costat de la pròpia Lady Gaga i Max Martin. El mateix dia de la estrena de la cançó, Gaga va compartir-ne el videoclip oficial, dirigit per Daniel Askill.

## Antecedents

A finals del mes de Gener es va filtrar la cançó, que ràpidament va fer-se viral per les xarxes socials. Lady Gaga va publicar un tweet amb un meme que feia referència a la filtració. El dimarts dia 25 de Febrer, Lady Gaga va anunciar oficialment el llançament de la cançó pel divendres dia 28.

## Videoclip

El videoclip va ser estrenat al mateix temps que la cançó. El videoclip està dirigit per Daniel Askill i filmat íntegrament amb l'iPhone 11. El videoclip va ser filmat a Califòrnia, concretament als Trona Pinnacles.
El videoclip s'ambienta en un món distòpic anomenat Chromatica, poblat per diferents tribus, cadascuna associada a un color. Gaga pertany a la tribu de color rosa, que intenta promoure l'amabilitat i el respecte entre mig del caos.

## Llistes

Stupid Love va esdevenir el setzè top 10 de Lady Gaga al Hot 100, quan va entrar directament al número 5 de la llistat de senzills estatunidenca. A la mateixa posició va entrar Stupid Love a la llista britànica. En tots dos casos la de la primera setmana va ser la posició més alta que la cançó va assolir.

## Referències

* ↑ Goeres, Kelsey; Articles, More; January 25, 2020. «Lady Gaga Addresses Her Alleged Leaked Song, 'Stupid Love'» (en anglès), 25-01-2020. [Consulta: 2 juny 2020].
* ↑ «Lady Gaga on Instagram: ““STUPID LOVE” THE NEW SINGLE BY LADY GAGA OUT FRIDAY AT MIDNIGHT ET #LG6”» (en anglès). [Consulta: 2 juny 2020].
* ↑ «videoclip filmat amb iphone».
* ↑ «Hot 100: 'Stupid Love' No. 5, 'The Box' No. 1», 09-03-2020. [Consulta: 2 juny 2020].
* ↑ «UK Charts: Lady Gaga's 'Stupid Love' Debuts In Top 5 - That Grape Juice». [Consulta: 2 juny 2020].
# II edició dels Premis Sur

Els guanyadors de la 2a edició dels Premis Sur que van ser lliurats en la cerimònia realitzada el 3 de desembre de 2007 a l'Hotel Four Seasons de la ciutat de Buenos Aires són els següents:

## Premiats

* Millor Pel·lícula de Ficció: XXY de Lucía Puenzo
* Millor Pel·lícula Documental: Argentina Latente de Pino Solanas i Cocalero d'Alejandro Landes
* Millor Opera Prima: XXY de Lucía Puenzo
* Millor Direcció: Lucía Puenzo per XXY
* Millor Actriu Protagonista: Carolina Peleritti per ¿Quién dice que es fácil?
* Millor Actor Protagonista: Julio Chávez per El otro
* Millor Actriu de Repartiment: Lidia Catalano per ¿Quién dice que es fácil?
* Millor Actor de Repartiment: Martín Piroyansky per XXY
* Millor Actriu Revelació: Inés Efron peor XXY
* Millor Actor Revelació: Daniel Rabinovich per ¿Quién dice que es fácil?
* Millor Guió Original: Pablo Solarz per ¿Quién dice que es fácil?
* Millor Guió Adaptat: Lucía Puenzo per XXY
* Millor Fotografia: Marcelo Camorino per La señal
* Millor Muntatge: Pablo Barbieri per La Antena
* Millor Direcció aratística: Daniel Gimelberg per La Antena
* Millor Disseny de Vestuari: Beatriz Di Benedetto per La señal
* Millor Música Original: Andrés Goldstein i Daniel Terrab per La señal
* Millor So: José Luis Díaz per La Antena
* Millor Pel·lícula Extranjera: La vida dels altres de Florian Henckel von Donnersmarck

## Referències

* ↑ XXY, la gran ganadora de los premios Sur 2007, perfil.com, 4 de desembre de 2007
* ↑ 'XXY', de Lucía Puenzo, se alza con seis premios de la Academia de Cine de Argentina tras su paso por la Seminci, Europa Press, 5 de desembre de 2007

## Enllaços externs

* Premis del 2007 al web de l'Acadèmia
* II Premis Sur a Filmaffinity